જમ્મુ-કાશ્મીર પોલીસે ‘સંપર્ક કાર્યક્રમ’ને વેગ આપવાનો નિર્ણય લેવાયો છે. જેમાં ગુમરાહ અને નવા ભરતી થયેલા કાશ્મીરી આતંકવાદીઓના પરિવારોને સમજાવીને તેમની પાસેથી હથિયાર છોડાવવામાં આવે છે. આ કાર્યક્રમને સફળતા મળી છે અને ઘણા આતંકવાદીઓએ આતંકવાદ છોડી દીધો છે અને ઘરે પાછા ફર્યા છે. અલગાવવાદીઓ વિદેશમાંથી પૈસો મેળવીને બેકાર, ગરીબ કાશ્મીરીઓને ભોળવીને આતંકી બનાવે છે. આ વર્ષે કાશ્મીર ખીણ પ્રદેશમાં ૮૦થી વધુ યુવાનો આતંકવાદમાં જોડાયા છે. જેમાં કેટલાકની પાસે તો કૉલેજની ડિગ્રી છે. સંપર્ક કાર્યક્રમ હેઠળ પોલીસ પોતાની લાઠીદાવની સામાન્ય પ્રણાલી છોડીને ખીણના યુવાનોમાં રાષ્ટ્રીય ગૌરવની ભાવના ભરીને તેમના દિલદિમાગને બદલી રહી છે.